hotchpotch/miracl-hf-unified huggingface dataset:
জলঢাকা পৌরসভা
জলঢাকা পৌরসভা বাংলাদেশের নীলফামারী জেলার অন্তর্গত জলঢাকা উপজেলার একটি পৌরসভা। এটি বাংলাদেশের পৌরসভারগুলোর মধ্যে ’’গ’’ শ্রেণীভুক্ত পৌরসভা।
জলঢাকা পৌরসভাটি নীলফামারী জেলার জলঢাকা উপজেলায় অবস্থিত। এর উত্তরে বালাগ্রাম ইউনিয়ন, পূর্বে ডাউয়াবাড়ী ইউনিয়ন ও শৌলমারী ইউনিয়ন, দক্ষিণে কৈমারী ইউনিয়ন ও খুটামারা ইউনিয়ন এবং পশ্চিমে কাঁঠালী ইউনিয়ন অবস্থিত।
জলঢাকা পৌরসভা ০৭টি মৌজা/মহল্লা নিয়ে গঠিত। এবং মৌজাসমূহ ০৯টি প্রশাসনিক ওয়ার্ডে বিভক্ত।
পৌরসভার কলেজ ৫টি, মাধ্যমিক বিদ্যালয় ৫টি, মাদ্রাসা ৩টি, প্রাথমিক বিদ্যালয় ৯টি এবং ৬টি কিন্ডাগার্ডেন রয়েছে।
জলঢাকার প্রধান অর্থনীতি কৃষি৷ এছাড়া মত্‍স্য চাষ, হাঁস মুরগ খামার, গবাদী খামার, ক্ষুদ্র কুঠির শিল্প, ব্যবসা বাণিজ্য এ এলাকার অর্থনীতিকে সচল রেখেছে ৷
ঢাকা-২০
ঢাকা-২০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৯৩ নং আসন।
ঢাকা-২ আসনটি ঢাকা জেলার ধামরাই উপজেলা নিয়ে গঠিত।
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। এর পূর্ববর্তী নির্বাচনে, ২০০১ সালে এই নির্বাচনী এলাকার অন্তর্গত ধামরাই উপজেলা ঢাকা-১৩ আসনের অন্তর্ভুক্ত ছিল। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাঁড়ায়। পূর্বে বিদ্যমান ঢাকা-১৩ থেকে এই নতুন নির্বাচনী এলাকা গড়ে উঠে; যার নাম দেওয়া হয় ঢাকা-২০।
২০১৪ সালের বাংলাদেশের সাধারণ নির্বাচনে বিরোধীদলীয় নেতারা নির্বাচনের বর্জন করে তাদের প্রার্থীতা প্রত্যাহার করে নেওয়ার ফলে এম এ মালেক বিনা প্রতিদ্বন্দ্বিতায় জয়লাভ করেন।
গাজীপুর-১
গাজীপুর-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৪নং আসন।
গাজীপুর-১ আসনটি গাজীপুর জেলার কালিয়াকৈর উপজেলা এবং গাজীপুর সিটি কর্পোরেশনের ০১ হতে ১৮ নং ওয়ার্ড সমূহ নিয়ে গঠিত।
গাজীপুর-২
গাজীপুর-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৫ নং আসন।
গাজীপুর-২ আসনটি গাজীপুর সিটি কর্পোরেশনের ১৯ থেকে ৩৮ নং ওয়ার্ড ও ৪৩ থেকে ৫৭ নং মোট ৩৫টি ওয়ার্ড এবং গাজীপুর ক্যান্টনমেন্ট এলাকা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে জাহিদ আহসান রাসেল বিনা প্রতিদ্বন্দ্বিতায় নির্বাচিত হন।
২০০৪ সালের ৭ মে সন্ত্রাসীদের ব্রাশফায়ারে নিহত হন আহসানউল্লাহ মাস্টার। আগস্টের উপ-নির্বাচনে তার ছেলে জাহিদ হোসেন রাসেল নির্বাচিত হয়।
গাজীপুর-৩
গাজীপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি গাজীপুর জেলায় অবস্থিত জাতীয় সংসদের ১৯৬নং আসন।
গাজীপুর-৩ আসনটি গাজীপুর জেলার শ্রীপুর উপজেলা এবং গাজীপুর সদর উপজেলার মির্জাপুর, ভাউয়ালগর ও পিরুজালী ইউনিয়ন নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রহমত আলী বিনা প্রতিদ্বন্দ্বিতায় নির্বাচিত হন।
হেল ইন আ সেল (২০১৫)
হেল ইন আ সেল (২০১৫) হল ডব্লিউডব্লিউই কর্তৃক আয়োজিত প্রতি-দর্শনে-পরিশোধ মূলক অনুষ্ঠান। ২০১৫ সালের ২৫ অক্টোবর ক্যালিফোর্নিয়ার লস এঞ্জেলসের, স্টাপলেস সেন্টারে অনুষ্ঠিত হয়েছে। এটা হেল ইন আ সেলের ঘটনাপঞ্জির কালানুক্রমিক অনুসারে সপ্তম আয়োজন।
ডাব্লিউডাব্লিউই এর প্রাথমিক টেলিভিশন অনুষ্ঠান র এবং এসমাকডাউনে পেশাদার কুস্তিগিরদের মধ্যে অতীতের শত্রুতার প্রতিশোধ নেওয়ার জন্য হেল ইন আ সেলে অংশগ্রহণ করেন। সেখানে কুস্তিগিররা নায়ক (ফেস) এবং খলনায়ক (হেল) এর চরিত্র ধারণ করেন।
২০১৪ সালের রেসেলম্যানিয়া ৩০ এ ব্রক লেসনার দি আন্ডারটেকারকে পরাজিত করে। ফলে আন্ডারটেকারের রেসেলম্যানিয়াতে না পরাজিত হওয়ার রেকর্ড ভেঙ্গে যায়। ১৬ মাস পরে সামারস্লামে আন্ডারটেকার ব্রক লেসনারকে পরাজিত করে। নাইট অব চ্যাম্পিয়ন্স এ, ঘোষণা করা হয় যে ব্রক লেসনার হেল ইন আ সেল এ দি আন্ডারটেকারের মুখোমুখি হবে। রেসেলম্যানিয়ার বাইরে এটি আন্ডারটেকারের ২য় প্রতি দর্শনে পরিশোধ ম্যাচ।
"র" এর ১২ পর্বে ঘোষণা করা, ডীন আমব্রোস এবং রেনডি অরটন লুকহারপার আর ব্রোন স্ট্রোম্যানের মুখোমুখি হবে। "র" এর ১৯ নম্বর পর্বে, ডাব্লিউডাব্লিউই ঘোষণা করে যে, রেনডির ঘাড়ের ইঞ্জুরির কারণে ম্যাচটি বাতিল করা হয়েছে।
নাইট অব চ্যাম্পিয়নসে, শার্লে নিক্কি বেলাকে হারিয়ে ডিভাস চ্যাম্পিয়নশীপ জিতে। ৫ অক্টোবর, ডাব্লিউডাব্লিউই এর অফিসিয়াল ফেসবুক পাতায় ঘোষণা করা হয় শার্লে হেল ইন আ সেলে নিক্কি বেলার বিপক্ষে পুনঃরায় ম্যাচ খেলবে।
নাইট অব চ্যাম্পিয়নসে, স্টিংয়ের সাথে ডাব্লিউডাব্লিউই ওয়ার্ল্ড হেভিওয়েট চ্যাম্পিয়নশীপ জয় লাভ করে সেথ রলিন্স। তখন কেইন ইঞ্জুরির থেকে সুস্থ হয়ে ফিরে আসে আর দৈত্য কেইন রলিন্স আর শেইমাসের উপর আক্রমণ করে। ম্যাডিসন গার্ডেন থেকে সরাসরিতে, জন সিনার সাথে লোহার খাঁচার ম্যাচে হারের পর দৈত্য কেইন রলিন্সের উপর আক্রমণ করে। র এর ৫ অক্টোবরের পর্বে, স্টেফানি ম্যাকমোহান ঘোষণা করে এই আয়োজনে রলিন্স তার টাইটেল দৈত্য কেইনের বিরুদ্ধে ডিফেন্ড করবে, কিন্তু দৈত্য কেইন হেরে গেলে সংঘবদ্ধ কেইনকে তার দায়িত্ব ডাইরেক্টর অব অপারেশন থেকে বরখাস্ত করা হবে।
নাইট অব চ্যাম্পিয়নসে, দ্য ডাডলি বয়েজ ডিসকুয়ালিফিকেশনের মাধ্যমে ডাব্লিউডাব্লিউই ট্যাগ টিম চ্যাম্পিয়ন দ্য নিউ ডেইকে পরাজিত করে ফলে টাইটেল জিততে ব্যর্থ হয়। ম্যাডিসন স্কয়ার গার্ডেনের ম্যাচে তার পুনরায় ডিসকুয়ালিফিকেশনের মাধ্যমে জয়লাভ করে। এই কারণে হেল ইন আ সেলে আরেকটি পুনরায় চ্যাম্পিয়নশীপ ম্যাচ দেওয়া হয়।
চক্রবর্ত্তী (উপাধি)
চক্রবর্ত্তী হল হিন্দুধর্মাবলম্বী ব্যক্তিদের একটি উপাধি; যার অর্থ হচ্ছে "রাজ্যের অধিপত"। বাংলাদেশ এবং ভারতের ত্রিপুরা, আসাম, পশ্চিম বঙ্গের মানুষরা সাধারনত এই উপাধি ব্যবহার করে থাকেন। চক্রবর্ত্তী উপাধিধারীরা সাধারণত: ব্রাহ্মণ শ্রেণির হয়ে থাকেন।
চক্রবর্ত্তী বানান বিভিন্ন মানুষ বিভিন্ন ভাবে ব্যবহার করেন। যেমন:
চক্রবর্ত্তী শব্দটি সংস্কৃত ভাষা থেকে উৎপত্তি লাভ করেছে। চক্রবর্ত্তী ভাবার্থ হচ্ছে রাজ্যাধিপতি, অর্থাৎ "রাজার রাজা"। সহজভাবে বলতে গেলে "চক্র" অর্থ হচ্ছে 'চাকা' এবং "বর্ত্তী" অর্থ হচ্ছে 'সুশাসন চালিয়ে যাওয়া'।
হেলিওদোরাস স্তম্ভ
হেলিওদোরাস স্তম্ভ আনুমানিক ১১৩ খ্রিস্টপূর্বাব্দে শুঙ্গ সাম্রাজ্যের অন্তর্ভুক্ত প্রাচীন বিদিশা নগরীতে স্থাপিত একটি প্রস্তর স্তম্ভ, যা বর্তমানে এই স্তম্ভ ভারতের মধ্য প্রদেশ রাজ্যের বিদিশা শহরে অবস্থিত। 
হেলিওদোরাস স্তম্ভ একটি প্রত্নতাত্ত্বিক আবিষ্কার যেটি প্রমাণ করে যে বাইশ শতাব্দী আগেও বৈদিক নীতির পশ্চিমী অনুগামী ছিল । 
বিদিশা নগরীতে স্থাপিত হেলিওদোরাস স্তম্ভে উৎকীর্ণ শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-
শিলালিপির আর একটি অংশ
তিন চিরন্তন রীতিনীতি(পদাঙ্ক) ...যার অনুশীলন করলে মোক্ষলাভ হয়- আত্ম সংবরণ,দানশীলতা, চেতনা ।
হেলিওদোরাস
হেলিওদোরাস () ইন্দো-গ্রিক শাসক আন্তিয়াল্কিদাসের দূত ছিলেন।
ভারতের মধ্য প্রদেশ রাজ্যের বিদিশা শহরে অবস্থিত হেলিওদোরাস স্তম্ভে উৎকীর্ণ শিলালিপি থেকে জানা যায় যে, তক্ষশীলার বাসিন্দা দিওনের পুত্র তথা ইন্দো-গ্রিক শাসক আন্তিয়াল্কিদাস নিকেফোরোসের দূত হেলিওদোরাস শুঙ্গ সম্রাট ভগভদ্রের শাসনকালে প্রাচীন বিদিশা নগরীতে উপস্থিত হয়ে বিষ্ণুর উদ্দেশ্যে এই স্তম্ভ স্থাপন করেন। এই স্তম্ভে উৎকীর্ণ লিপি নিম্নরূপ-
এটা শিলালিপি থেকে স্পষ্ট যে হেলিওদোরাস বৈদিক নীতির দ্বারা প্রভাবিত ছিলেন এবং তাঁকে বিষ্ণুর পূজারী বা বৈষ্ণব হিসেবে বিবেচনা করা যেতে পারে ।কলকাতা বিশ্ববিদ্যালয়ের অধ্যাপক কুঞ্জ গোবিন্দ গোস্বামী এই সিদ্ধান্তে উপনীত হন যে হেলিওদোরাসের বৈষ্ণব ধর্মের বিষয়বস্তু সম্পর্কে যথেষ্ট জ্ঞান ছিল।"
চীনা বর্ষপঞ্জি
চীনা বর্ষপঞ্জি চীনের ঐতিহ্যবাহী চন্দ্রভিত্তিক বর্ষপঞ্জি। এটি দ্বারা চীনের জ্যোতিষবিজ্ঞানে দিন, মাস ও বছর হিসাব করা হয়। এটি চীন এবং বিশ্বের বিভিন্ন দেশের অবস্থানরত চীনা জাতির ব্যবহার করা ঐতিহ্যমন্ডিত পঞ্জিকা। এ বর্ষপঞ্জি অনুসারে চীনে ছুটির দিন, বিয়ের শুভদিন এবং ব্যবসার শুভদিনও নির্ধারণ করা হয়।
চীনা বর্ষপঞ্জির দিন গগনা শুরু হয় মধ্যরাত থেকে এবং পরের দিন মধ্যরাত পর্যন্ত। মাস শুরু হয় নতুন চাঁদ দেখা দেওয়ার দিন থেকে এবং শেষ হয় পরের নতুন চাঁদ দেখার পূর্বে। বছর শুরু হয় বসন্তকালের নতুন চাঁদ দেখার মাধ্যমে। বর্তমান চীনা বর্ষপঞ্জি অনেক বিবর্তনের ফসল। অনেক জ্যোতিবিদ্যাবিজ্ঞানী জোয়ার-ভাটা সহ বিভিন্ন মৌসুমি কারণে এ বর্ষপঞ্জি অনেক পরিবর্তন ও পরিবর্ধন করেন। এ বর্ষপঞ্জি আগের প্রায় ১০০ এর অধিক বার পরিবর্তিত হয়েছে। কোরীয় বর্ষপঞ্জি ও ভিয়েতনামের বর্ষপঞ্জি এ বর্ষপঞ্জিরই অংশ।
চাঁদপুর সরকারি কলেজ
চাঁদপুর সরকারি কলেজ বাংলাদেশের চাঁদপুর জেলার একটি পুরোনো ও ঐতিহ্যবাহী শিক্ষাপ্রতিষ্ঠান। এ কলেজটি ১৯৪৬ সালের ১৫ জুন প্রতিষ্ঠিত হয়।
চাঁদপুর সরকারি কলেজের ভিত্তিপ্রস্তর হয় ১৯৪৬ সালের ১ জুন। যা তৎকালীন অভিবক্ত বাংলার মুখ্যমন্ত্রী হোসেন শহীদ সোহরাওয়ার্দী করেছিলেন। প্রথমে কলেজের বর্তমান পশ্চিম পাশে বাঁশের বেড়া দিয়ে কলেজের কার্যক্রম চালু করা হয়। পরবর্তীতে চাঁদপুর জেলার বিভিন্ন দানশীল ব্যক্তির অনুদানে কলেজটির অবকাঠামোগত দিক উন্নত হয়। কলেজটির প্রথম শিক্ষাকার্যক্রম চালু হয় উচ্চ মাধ্যমিক দিয়ে ১৯৪৬ সালে। আর প্রথম অধ্যক্ষ ছিলেন বিশিষ্ট শিক্ষাবিদ পরেশ চন্দ্র গাঙ্গুলী।
১ মার্চ, ১৯৮০ সালে কলেজটি সরকারি করণ করা হয়।
এই শিক্ষা প্রতিষ্ঠানে ২ বছর মেয়াদী উচ্চ মাধ্যমিক শ্রেণী ও ৩ বছর মেয়াদী স্নাতক (পাস) শ্রেণীতে শিক্ষা দান করা হয়।এছাড়াও এখানে বেশ কয়েকটি বিষয়ে স্নাতক (সম্মান) ও স্নাতকোত্তর ডিগ্রী প্রদান করা হয়।
কলেজটিতে মোট ১৭টি বিষয়ে অনার্স ও ১৪টি বিষয়ে মাস্টার্স কোর্স চালু আছে। সেগুলো হলো -
কলেজটিতে বিভিন্ন ধরনের একাডেমিক সুযোগ সুবিধা রয়েছে। যেমন একাডেমিক ভবন, গ্রন্থাগার ইত্যাদি। এছাড়া এখানে পড়াশুনার পাশাপাশি মেধাবী শিক্ষার্থীদের জন্য রয়েছে বৃত্তির ব্যবস্থা।
কলেজটিতে মোট পাঁচটি ভবন রয়েছে।
মূল ভবনে একটি কেন্দ্রীয় গ্রন্থাগার অবস্থিত। এখানে ছাত্র এবং ছাত্রীদের আলাদা রুমে পড়ার সুযোগ রয়েছে। ১৫০ (প্রায়) শিক্ষার্থী একসাথে পড়তে ও বই সংগ্রহ করতে পারে। গ্রন্থাগারে ২০০০+ বই সংগৃহীত আছে। নিয়মিত জাতীয় ও স্থানীয় দৈনিক সমূহ সংগ্রহ করা হয়।
কলেজটিতে বিভিন্ন ধরনের সুযোগ সুবিধা রয়েছে। ছাত্রছাত্রীদের থাকার জন্য রয়েছে হোস্টেল এবং ছাত্রছাত্রীদের খেলার জন্য রয়েছে এক বিশাল খেলার মাঠ।
কলেজটিতে ছাত্রদের জন্য রয়েছে দুটি হল।ছাত্রীদের জন্য রয়েছে দুটি হল।কলেজের নিজস্ব এক বিশাল মাঠ রয়েছে।
চাঁদপুর সরকারি কলেজে বর্তমানে বিভিন্ন ধরণের সহশিক্ষা কার্যক্রম চালু রয়েছে:
প্রথম দিওদোতোস সোতের
প্রথম দিওদোতোস সোতের () (রাজত্বকাল: খ্রিস্টপূর্ব ২৪৬ - খ্রিস্টপূর্ব ২৩৯) ব্যাক্ট্রিয়া অঞ্চলের সেলেউকিদ সত্রপ ছিলেন, যিনি সেলেউকিদ সম্রাট দ্বিতীয় আন্তিওখোস থেওসের মৃত্যুর পর স্বাধীনতা ঘোষণা করেন।
সেলেউকিদ সম্রাট দ্বিতীয় আন্তিওখোস থেওসের মৃত্যুর পর এই সাম্রাজ্যের অধীনস্থ ব্যাক্ট্রিয়া অঞ্চলের সত্রপ প্রথম দিওদোতোস সোতের নিজেকে ২৫৫ খ্রিস্টপূর্বাব্দে রাজা ঘোষণা করেন। দ্বিতীয় আন্তিওখোস থেওস ও তাঁর পত্নী প্রথম লাওদিসের কন্যাকে প্রথম দিওদোতোস সোতের বিবাহ করেন। এই নতুন রাজ্য নগরকেন্দ্রিক এবং প্রাচ্যের অন্যতম ধনী রাজ্য হিসেবে গণ্য হত। এই নবগঠিত শক্তিশালী রাজ্যটি পূর্ব ও পশ্চিম উভয়দিকেই বিস্তার শুরু করে।
পার্নাই জনজাতির প্রধান প্রথম আর্সাসিজ পার্থিয়ার স্বঘোষিত শাসক ও প্রাক্তন সেলেউকিদ সত্রপ আন্দ্রাগোরাস্কে হত্যা করে পার্থিয়া সাম্রাজ্য প্রতিষ্ঠা করেন। এর ফলে মূল গ্রিক সভ্যতা থেকে গ্রিক-ব্যাক্ট্রিয় রাজ্য বিচ্ছিন্ন হয়ে পড়ে। ২৩৯ খ্রিস্টপূর্বাব্দে সেলেউকিদ সম্রাট দ্বিতীয় সেলেউকোস কাল্লিনিকোস তাঁর সাম্রাজ্যের পূর্ব দিকে বিদ্রোহ দমন করতে গেলে, সম্ভবতঃ পার্থিয়া সাম্রাজ্যের বিরুদ্ধে প্রথম দিওদোতোস সোতেরের সঙ্গে তিনি মিত্রতা স্থাপন করেন।
প্রথম দিওদোতোস সোতেরের দুই ধরণের স্বর্ণ ও রৌপ্য মুদ্রা পাওয়া যায়। এক ধরণের মুদ্রায় সেলেউকিদ সম্রাট দ্বিতীয় আন্তিওখোস থেওসের নাম খোদিত থাকলেও তাঁর প্রতিকৃতির বদলে প্রথম দিওদোতোস সোতের নিজের প্রতিকৃতি উৎকীর্ণ করেন এবং সেলেউকিদ মুদ্রাগুলির প্রতীক হিসেবে চিহ্নিত অ্যাপোলোর চিত্রের বদলে জিউসের চিত্র খোদাই করান। এই সকল মুদ্রা থেকে প্রমাণ হয় যে, সেলেউকিদ সাম্রাজ্যের অধীনতা স্বীকার করলেও তিনি স্বাধীন নরপতি হিসেবে নিজের স্বাতন্ত্র্য তৈরী করার চেষ্টা করছিলেন। অপর এক ধরণের মুদ্রায় তিনি চিত্রের সঙ্গে সঙ্গে দ্বিতীয় আন্তিওখোস থেওসের নামের পরিবর্তে নিজের নাম খোদাই করে স্বাধীনতা ঘোষণা করে নতুন রাজ্যের পত্তন করেন।
দ্বিতীয় দিওদোতোস
দ্বিতীয় দিওদোতোস () (রাজত্বকাল: খ্রিস্টপূর্ব ২৩৯ - খ্রিস্টপূর্ব ২৩০/২২৩) গ্রিক-ব্যাক্ট্রিয় রাজ্যের দ্বিতীয় শাসক ছিলেন।
২৩৯ খ্রিস্টপূর্বাব্দে পিতা প্রথম দিওদোতোস সোতেরের মৃত্যুর পর দ্বিতীয় দিওদোতোস সিংহাসন লাভ করেন।
সেলেউকিদ সম্রাট দ্বিতীয় সেলেউকোস কাল্লিনিকোসের পার্থিয়া ও ব্যাক্ট্রিয়া আক্রমণ রুখতে তিনি পার্থিয়া সাম্রাজ্যের প্রতিষ্ঠাতা প্রথম আর্সাসিজের সঙ্গে মিত্রতা সূত্রে আবদ্ধ হন। ২৩০ অথবা ২২৩ খ্রিস্টপূর্বাব্দে তাঁর শ্যালক প্রথম ইউথুদেমোস তাঁকে হত্যা করে সিংহাসন অধিকার করেন।
সালামানকা
সালামানকা চিলির একটি শহর যেটি চোয়াপা প্রদেশের কোকিম্বো অঞ্চলে অবস্থিত। এই শহরটি প্রদেশের প্রশাসনিক কেন্দ্র ইল্লাপেল থেকে পূর্বে এবং চিলির রাজধানী সান্তিয়াগো থেকে উত্তরে অবস্থিত। সাধারণত: প্যান-আমেরিকান হাইওয়ের পার্শ্ববর্তী লস ভিলোস থেকে এখানে যাতায়ত করা হয় এবং এর মাধ্যমেই শহরটি পুরো দেশের সাথে সংযুক্ত।
লালমনিরহাট সরকারি কলেজ
লালমনিরহাট সরকারি কলেজ বাংলাদেশের লালমনিরহাট জেলার একটি ঐতিহ্যবাহী শিক্ষা প্রতিষ্ঠান। এই কলেজটি লালমনিরহাট জেলা শহরের প্রানকেন্দ্রে অবস্থিত। এখানে বর্তমানে উচ্চ মাধ্যমিক ও স্নাতক পর্যায়ে শিক্ষা প্রদান করা হয়।
লালমনিরহাট জেলায় ১৯৬৪ সালের আগে কোন উচ্চ শিক্ষা প্রতিষ্ঠান ছিল না; ১৯৬৪ সালের জুলাই ১ তারিখে এখান উচ্চ শিক্ষা প্রতিষ্ঠান হিসাবে প্রথমে লালমনিহাট কলেজ প্রতিষ্ঠিত হয়। লালমনিরহাট সরকারি বালিকা উচ্চ বিদ্যালয়ের একটি টিন শেড ঘরে এই কলেজের কার্যক্রম শুরু হয়। স্বাধীনতার পর ১৯৭২ সালে কলেজের বিল্ডিং নির্মাণ হয় এবং কলেজ ক্যাম্পাস গড়ে ওঠে। ১৯৮৪ সালে কলেজটি জাতীয়করণ করা হয়। কলেজটি প্রতিষ্ঠাকালিন সময়ে রাজশাহী বিশ্ববিদ্যালয়ের অধিভুক্ত ছিল। বর্তমানে কলেজটি জাতীয় বিশ্ববিদ্যালয় অধিভুক্ত এবং কলেজের উচ্চ মাধ্যমিক স্তর দিনাজপুর বোর্ডের আওতাভুক্ত।
কলেজে বর্তমানে উচ্চমাধ্যমিক, স্নাতক (পাশ), স্নাতক (সম্মান) এবং স্নাকোত্তর পর্যায়ে পাঠদান করে।
রিসার্চার আইডি
রিসার্চার আইডি () বৈজ্ঞানিক লেখকদের শনাক্তকরণের একটি ব্যবস্থা। জানুয়ারি ২০০৮ সালে, থমসন রয়টার্স কর্তৃক এই ব্যবস্থা প্রবর্তিত হয়।
এই অনন্য শনাক্তকারী লেখক শনাক্তকরণ সমস্যা সমাধানের লক্ষ্যে কাজ করে।
সাধারণত রিসার্চার আইডি ওয়েবসাইটে, লেখকদের নিজস্ব নিবন্ধের রিসার্চার আইডি সংযোগ (লিঙ্ক) করতে বলা হয়ে থাকে। এইভাবে, তারা তাদের সর্বশেষ প্রকাশনার পর্যন্ত তালিকায়নের পাশাপাশি অনলাইনে সংরক্ষণ করতে পারেন।
থমসন রয়টার্স এই রিসার্চার আইডি ব্যবস্থা, এবং ওআরসিআইডি-এর মধ্যে এবং বিপরীত ভাবে তথ্য বিনিময়ে সক্ষম হয়েছেন।
চাকরি
একজন ব্যক্তির চাকুরী হচ্ছে সমাজে তার ভূমিকা। চাকুরী একটি কর্মকান্ড যা সাধারণত: নিয়মিত করা হয় এবং অর্থ বিনিময়ের মাধ্যমে তাতে যুক্ত হতে হয়।
চাকরি মানে বোঝাতে পারে "কিছু কাজ যা করতে হবে", উদাহরণস্বরূপ: বাড়িতে অবশ্যই কিছু করতে হয়: ধোঁয়া মোছা ইত্যাদি।
চাকরি মানে আরো বোঝায় ব্যক্তি যেভাবে আয় রোজগার করে। চাকরি মানে আরো বোঝায় যে একজন ব্যক্তি কারোর কর্মচারী হয়ে কাজ করে তার কাছ থেকে বেতন পায়। উদাহরণস্বরূপ একজন শিক্ষক শিশু বা প্রাপ্তবয়স্ককে শিক্ষা, একজন ট্যাক্সি চালক যাত্রী এক এলাকা থেকে অন্য এলাকায় নিয়ে যায় এবং তার জন্য ভাড়া পাঁয়।
আন্তর্জাতিক শ্রমিক সংস্থা প্রতিষ্ঠিত হয়েছিল জনগণের চাকরি ব্যাপার উন্নায়ন করতে। ১৯৪৬ সালে এটা জাতিসংঘের সংস্থা হয়।
বাংলাদেশের সঙ্গীত
আবহমান কাল থেকে বাংলাদেশে সঙ্গীতের ব্যাপক প্রচার রয়েছে। সাধারণত সঙ্গীতকে বিশ্লেষণ করলে পাওয়া যায়ঃ
সঙ্গীত=ছন্দ+সুর
অর্থাত্‍ দুইটি ছন্দযুক্ত বাক্য সুর করে উচ্চারণ করা হলে তাকে বলা হয় গান বা সঙ্গীত।
প্রাচীন বাংলায় সাধারণ মানুষ চিঠি লিখত পদ্যাকারে।কিন্তু উচ্চারণ করার সময় একটু সুর দিয়ে উচ্চারণ করত। তখন থেকেই সঙ্গীতের প্রচলন শুরু। তখনকার বৌদ্ধ সমাজে চর্যাপদ একটি বিশেষ জায়গা দখল করে ছিল। বৌদ্ধ ধর্মপ্রচারকেরা তা গানের সুরে উচ্চারণ করতেন। ফলে পাঠকের মন জয় করা সহজ হত। তেমনি একটি পদ্য হলঃ
তখনকার হিন্দু সমাজেও দেবীর পূজায় গান গেয়ে সাধারণ মানুষ দেবীর পূজা করত।
এদেশে মধ্যযুগে সঙ্গীতচর্চা ছিল উচ্চমানের। মধ্যযুগে আলাওল রচিত মঙ্গলকাব্য ছিল এক প্রকারের সঙ্গীতের ভান্ডার। এছাড়া মধ্যযুগের কবিদের মধ্যে রয়েছে রবীন্দ্রনাথ ঠাকুর, মাইকেল মধুসূদন দত্ত, কাজী নজরুল ইসলাম, লালন শাহ, শাহ আবদুল করিম, হাসন রাজা, রাধারমণ প্রমূখ। সে সময়ে হিন্দুদের দেবীদের উদ্দেশ্যে কীর্তন রচিত হত। এছাড়া রচিত হয়েছে বৈষ্ণব পদাবলি। এটি রচিত হত মূলত কৃষ্ণা ও রাধার কাহিনীকে ঘিরে। এসব বৈষ্ণব পদাবলীর বিখ্যাত পদকর্তাদের মধ্যে রয়েছেন বিদ্যাপতি,চন্ডীদাস,জ্ঞানদাস,গোবিন্দ দাস প্রমূখ।
মধ্যযুগে মুসলিম সমাজে পুঁথি পাঠের আসর বসত। পুঁথিগুলো পাঠ করা হত গানের সুরে। পুঁথিগুলো নেওয়া হত আরব্য উপন্যাস,পারস্য থেকে পাওয়া বিভিন্ন আখ্যান থেকে। কয়েকটি পুঁথি হলঃ
এছাড়া সে যুগে বাদ্য ছাড়া একধরণের সৃষ্টিকর্তার স্তুতি গাওয়া হত যা গজল নামে পরিচিত ছিল।
মধ্যযুগের হিন্দু সমাজে সবচেয়ে বেশী সঙ্গীতে প্রচলন ছিল। হিন্দুরা পূজায় দেবতার উদ্দেশ্যে গান গাইত। তখনকার হিন্দু সমাজে কীর্তন গান হত। এছাড়া ছিল বৈষ্ণব পদাবলি।
আধুনিক যুগে বাংলাদেশ এদেশে সঙ্গীত অনেক ভাগে বিভক্ত হয়ে গেছেঃ
লোকগীতি বলতে বোঝানো হয় নজরুলগীতি,রবীন্দ্রসঙ্গীত,পল্লীগীতি ইত্যাদি অর্থাত্‍ মধ্যযুগীয় গায়কদের গান।নিচে কিছু লোকগীতির তালিকা দেওয়া হলঃ
এছাড়াও রয়েছে ভাওয়াইয়্যা,ভাটিয়ালি,মুর্শিদি,গম্ভীরা,বারমাস্যা,বাউলসঙ্গীত , নির্ব্বান সঙ্গীতইত্যাদি।বাংলাদেশের জাতীয় সঙ্গীত আমার সোনার বাংলা গানটির সুর নেওয়া হয়েছে এক বাউলগান এর সুর থেকে।
আধুনিক গান হল আধুনিক বাদ্যযন্ত্র যেমনঃগিটার,পিয়ানো,হারমোনিয়াম,বাঁশি,ড্রাম,বেহালা ইত্যাদি সহযোগে যে গান গাওয়া হয়।এসব গান অনেক ধরণের হয়ঃ
কয়েকজন আধুনিক গানের শিল্পী হলঃ
রিলা চৌধুরী - বাংলাদেশ বেতার রাজশাহী।
খগাখড়িবাড়ী ইউনিয়ন
খগাখড়িবাড়ী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী এলাকা।
খগাখড়িবাড়ী ইউনিয়ন নীলফামারী জেলার সীমান্তবর্তী একটি অবহেলিত ইউনিয়ন। এ ইউনিয়নের উত্তরে ভারতের কুচবিহার জেলা ও পূর্ব ছাতনাই ইউনিয়ন, পূর্বে টেপাখড়িবাড়ী ইউনিয়ন, গয়াবাড়ী ইউনিয়ন, দক্ষিণে ডিমলা সদর ইউনিয়ন, এবং পশ্চিমে বালাপাড়া ইউনিয়ন অবস্থিত।
ইউনিয়নের পূর্ব দিক দিয়ে তিস্তা নদী এবং মাঝ বরাবর নাউতারা নদী প্রবাহিত হয়েছে।
খগাখড়িবাড়ী ইউনিয়ন ৬টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
মৌজা সমূহ-
খগাখড়িবাড়ী ইউনিয়নের মোট জনসংখ্যা= ৩২,১০৩ জন।
এ ইউনিয়নের শিক্ষার হার ৪৫% মাত্র। ইউনিয়নের ৩টি কলেজ, মাধ্যমিক বিদ্যালয় ৭টি, প্রাথমিক বিদ্যালয় ২০টি, মাদ্রাসা ৩টি এবং কিন্ডারগার্ডেন ৫টি।
উল্লেখযোগ্য শিক্ষাপ্রতিষ্ঠান-
টেপাখড়িবাড়ী ইউনিয়ন
টেপাখড়িবাড়ী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন। ইউনিয়নটি একটি সীমান্তবর্তী এবং তিস্তা নদীর বন্যা প্লাবিত এলাকা।
টেপাখড়িবাড়ী ইউনিয়ন নীলফামারী জেলার সীমান্তবর্তী একটি অবহেলিত ইউনিয়ন। এ ইউনিয়নের উত্তরে ভারতের কুচবিহার জেলা ও খগাখড়িবাড়ী ইউনিয়ন, পূর্বে পাটগ্রাম উপজেলা, দক্ষিণে খালিশা চাপানী ইউনিয়ন ও গয়াবাড়ী ইউনিয়ন, এবং পশ্চিমে খগাখড়িবাড়ী ইউনিয়ন অবস্থিত।
ইউনিয়নের মাঝ বরাবর তিস্তা নদী প্রবাহিত হয়েছে।
টেপাখড়িবাড়ী ইউনিয়ন ৪টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
মৌজা সমূহ-
এ ইউনিয়নের মোট জনসংখ্যা= ২৪,০২৭ জন।
টেপাখড়িবাড়ী ইউনিয়ন অনুন্নত হওয়ায় এখানে তেমন শিক্ষা প্রতিষ্ঠান গড়ে ওঠেনি। ইউনিয়নে ২টি মাধ্যমিক বিদ্যালয়, ৭টি প্রাথমিক বিদ্যালয় ও কিছু এনজিও স্কুল রয়েছে।
উল্লেখযোগ্য শিক্ষাপ্রতিষ্ঠান-
গয়াবাড়ী ইউনিয়ন
গয়াবাড়ী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।
গয়াবাড়ী ইউনিয়ন নীলফামারী জেলার ডিমলা উপজেলা সদরের পূর্বে অবস্থিত। গয়াবাড়ী ইউনিয়নের উত্তরে টেপাখড়িবাড়ী ইউনিয়ন, পূর্বে খালিশা চাপানী ইউনিয়ন, দক্ষিণে খালিশা চাপানি ও নাউতারা ইউনিয়ন এবং পশ্চিমে ডিমলা ও খগাখড়িবাড়ী ইউনিয়ন অবস্থিত। এ ইউনিয়নের পূর্বে আংশিকভাবে তিস্তা নদী বহমান।
গয়াবাড়ী ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
গয়াবাড়ী ইউনিয়নের মোট জনসংখ্যা= ২০,৮৩৫ জন।
এ ইউনিয়নে কলেজ ১টি, মাধ্যমিক বিদ্যালয় ৬টি, প্রাথমিক বিদ্যালয় ২০টি, মাদ্রাসা ১টি এবং কিন্ডারগার্ডেন ৩টি রয়েছে।
উল্লেখযোগ্য শিক্ষাপ্রতিষ্ঠান-
ক্রিট
ক্রিট (, "" ; Ancient Greek: , "Krḗtē") গ্রিসের সর্ববৃহৎ ও সর্বাধিক পরিচিত দ্বীপ। এটি ভূমধ্যসাগরীয় অঞ্চলের পঞ্চম বৃহত্তম দ্বীপ; কেবল সিসিলি, সার্ডিনিয়া, সাইপ্রাস এবং কর্সিকা-ই এর চেয়ে বৃহৎ। এর আয়তন ৮৩৩৬ বর্গকিলোমিটার ও উপকূল রেখার দৈর্ঘ্য ১০৬৬ কিলোমিটার। ক্রিট ও তার চারপাশের ছোট ছোট দ্বীপ নিয়ে ক্রিট প্রশাসনিক অঞ্চল গঠিত। এটি গ্রিসের ১৩টি প্রধান প্রশাসনিক অঞ্চলের অন্যতম। ক্রিটের সবচেয়ে বড় শহর ও প্রশাসনিক কেন্দ্র হল হেরাক্লিওন। ২০১১ সালের হিসেব অনুযায়ী ক্রিটের জনসংখ্যা ৬,২৩,০৬৫ জন।
গ্রিসের অর্থনীতি ও সাংস্কৃতিক ঐতিহ্যে ক্রিটের যথেষ্ট অবদান রয়েছে। মূল গ্রিক সংস্কৃতি থেকে বেশ কিছুটা স্বতন্ত্র এই দ্বীপের নিজস্ব কাব্য ও সঙ্গীত এই অঞ্চলের আঞ্চলিক সাংস্কৃতিক ঐতিহ্যের অন্যতম বৈশিষ্ট্য। সুপ্রাচীন মিনোয়ান সভ্যতার (মোটামুটি ২৭০০ - ১৪২০ খ্রিস্টপূর্বাব্দ) ধাত্রীভূমি এই ক্রিট দ্বীপই। বর্তমানে এই সভ্যতাকে ইউরোপ ভূখণ্ডের প্রাচীনতম ঐতিহাসিক সভ্যতা বলে গণ্য করা হয়ে থাকে।
ইউরোপের মুল ভূখণ্ড থেকে ক্রিট দ্বীপের দূরত্ব ৯৫ কিলোমিটার; এশিয়া থেকে ১৭৯ কিলোমিটার ও আফ্রিকা থেকে এই দ্বীপের ন্যুনতম দূরত্ব ২৮৪ কিলোমিটার।
প্রথম ইউথুদেমোস
প্রথম ইউথুদেমোস () (রাজত্বকাল: ?খ্রিস্টপূর্ব ২৩০ - ?খ্রিস্টপূর্ব ২০০) গ্রিক-ব্যাক্ট্রিয় রাজ্যের শাসক ছিলেন।
প্রথম ইউথুদেমোস গ্রিক সেনাপতি আপোলোদোতাসের পুত্র ছিলেন। তিনি গ্রিক-ব্যাক্ট্রিয় শাসক প্রথম দিওদোতোস সোতেরের কন্যা ও দ্বিতীয় দিওদোতোসের ভগ্নীকে বিবাহ করেন এবং প্রথম দেমেত্রিওস নামক তাঁর এক পুত্র সন্তানের জন্ম হয়।
পলিবিয়াসের বর্ণনা অনুসারে, প্রথম ইউথুদেমোস প্রথম জীবনে সোগদিয়ানা অঞ্চলের সত্রপ ছিলেন, যিনি পরবর্তী কালে তাঁর শ্যালক দ্বিতীয় দিওদোতোসকে সিংহাসনচ্যুত করে শাসনক্ষমতা লাভ করেন। তাঁর শাসনকাল সম্বন্ধে বিশেষ কিছু জানা যায় না। ২০৮ খ্রিস্টপূর্বাব্দে সেলেউকিদ সম্রাট তৃতীয় আন্তিওখোস তাঁকে আরিয়ুস নদীর তীরে যুদ্ধে পরাজিত করেন। ইউথুদেমোস এরপর বাক্ত্রার শহরে তিন বছর ধরে তৃতীয় আন্তিওখোসের সেনাবাহিনীর অবরোধের বিরুদ্ধে সফল ভাবে প্রতিরক্ষা করার পর আনুমানিক ২০৬ খ্রিস্টপূর্বাব্দে তৃতীয় আন্তিওখোস তাঁকে নতুন শাসক হিসেবে স্বীকৃতি প্রদান করে নিজ কন্যার সাথে তাঁর পুত্র প্রথম দেমেত্রিওসের বিবাহ দেন। এই দীর্ঘ যুদ্ধের পর তাঁর রাজ্যে দ্রুত শান্তি ফিরে আসে। আনুমানিক ২০০ খ্রিস্টপূর্বাব্দে প্রথম ইউথুদেমোসের মৃত্যু হয়।
খালিশা চাপানী ইউনিয়ন
খালিশা চাপানী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।
খালিশা চাপানী ইউনিয়ন নীলফামারী জেলার ডিমলা উপজেলা অবস্থিত। চাপানী ইউনিয়নের উত্তরে গয়াবাড়ী ইউনিয়ন ও নাউতারা ইউনিয়ন, পূর্বে হাতীবান্ধা উপজেলা, দক্ষিণে ঝুনাগাছা চাপানী ইউনিয়ন এবং পশ্চিমে নাউতারা ইউনিয়ন অবস্থিত। এ ইউনিয়নের মাঝ বরাবর নাউতারা নদী প্রবাহিত হয়েছে।
খালিশা চাপানী ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
মৌজা সমূহ-
খালিশা চাপানী ইউনিয়নের মোট জনসংখ্যা= ২৮,৮৩৫ জন।
এ ইউনিয়নে কলেজ ১টি, মাধ্যমিক বিদ্যালয় ৪টি, মাদ্রাসা ২টি, প্রাথমিক বিদ্যালয় ১৮টি, কিন্ডারগার্ডেন ২টি রয়েছে।
উল্লেখযোগ্য শিক্ষাপ্রতিষ্ঠান-
ঝুনাগাছ চাপানী ইউনিয়ন
ঝুনাগাছা চাপানী ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।
ঝুনাগাছা চাপানী ইউনিয়ন নীলফামারী জেলার ডিমলা উপজেলার সর্ব দক্ষিনের একটি ইউনিয়ন। এ ইউনিয়নের উত্তরে খালিশা চাপানী ইউনিয়ন, পূর্বে হাতীবান্ধা উপজেলা, দক্ষিণে জলঢাকা উপজেলার গুলমুন্ডা ইউনিয়ন এবং পশ্চিমে নাউতারা ইউনিয়ন অবস্থিত। এ ইউনিয়নের পূর্বে তিস্তা নদী এবং মাঝ বরাবর নাউতারা নদী বহমান। এছাড়া তিস্তা সেচ ক্যানেল এ ইউনিয়নের পশ্চিম দিকে রয়েছে। এর মোট আয়তন ১১১৯৯ একর।
ঝুনাগাছা চাপানী ইউনিয়ন ৬টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
ঝুনাগাছা চাপানীর মোট জনসংখ্যা= ৩৪৬৭৬ জন
এ ইউনিয়নের ২টি কলেজ, ৪টি মাধ্যমিক বিদ্যালয়, ১০টি প্রাথমিক বিদ্যালয়, ১টি মাদ্রাসা এবং ২টি কিন্ডান গার্ডেন রয়েছে।
উল্লেখযোগ্য শিক্ষাপ্রতিষ্ঠান-
নাউতারা ইউনিয়ন
নাউতারা ইউনিয়ন বাংলাদেশের নীলফামারী জেলার ডিমলা উপজেলার অন্তর্গত একটি ইউনিয়ন।
৬নং নাউতারা ইউনিয়ন নীলফামারী জেলার ডিমলা উপজেলা সদরের দক্ষিণ-পূর্বে অবস্থিত। এ ইউনিয়নের উত্তরে খগাখড়িবাড়ী ইউনিয়ন, পূর্বে খালিশা চাপানী ইউনিয়ন ও ঝুনাগাছা চাপানী ইউনিয়ন, দক্ষিণে জলঢাকা উপজেলা এবং পশ্চিমে ডিমলা অবস্থিত। এ ইউনিয়নের মাঝ বরাবর নাউতারা নদী এবং পূর্ব দিকে তিস্তা সেচ ক্যানেল বয়ে গেছে।
নাউতারা ইউনিয়ন ৫টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত।
গ্রাম সমূহ-
নাউতারা ইউনিয়নের মোট জনসংখ্যা= ৩১,৬৫০ জন
এ ইউনিয়নে ১টি কলেজ, ৬টি মাধ্যমিক বিদ্যালয়, ১টি মাদ্রাসা, ১৬টি সরকারি প্রাথমিক বিদ্যালয় ও ২ টি কিন্ডারগার্ডেন স্কুল রয়েছে।
উল্লেখযোগ্য শিক্ষাপ্রতিষ্ঠান-
নাউতারা ইউনিয়নের অর্থনীতি মূলত কৃষি নির্ভর। এ ইউনিয়নের প্রধান ফসল ধান। তবে ধান ছাড়াও বর্তমানেভূট্টা , গম সহ আরো নানা ধরনের ফসল ফলানো হচ্ছে।
এ ইউনিয়নের প্রথম কৃষিবিদ এবং গেজেটেড কর্মকর্তা,এবং তাজহাট কৃষি প্রশিক্ষণ ইনস্টিটিউট এর অধ্যক্ষ।
র‌্যাচেল হেহো ফ্লিন্ট
র‌্যাচেল হেহো ফ্লিন্ট, ব্যারোনেস হেহো ফ্লিন্ট, ওবিই, ডিএল (; জন্ম: ১১ জুন, ১৯৩৯ - মৃত্যু: ১৮ জানুয়ারি, ২০১৭) ইংল্যান্ডের বিখ্যাত আন্তর্জাতিক মহিলা ক্রিকেট তারকা ছিলেন। ১৯৬০ থেকে ১৯৮২ সময়কালে ইংল্যান্ড মহিলা ক্রিকেট দলের অন্যতম সদস্য ছিলেন। দলে তিনি মূলতঃ ব্যাটার ছিলেন। এছাড়াও ইংল্যান্ড ক্রিকেট দলের অধিনায়ক ছিলেন র‌্যাচেল হেহো ফ্লিন্ট। মহিলা ক্রিকেট বিশ্বকাপের উদ্বোধনী আসরে ইংল্যান্ড দলের শিরোপা জয়ে নেতৃত্ব দেন তিনি।
সমগ্র খেলোয়াড়ী জীবনে ২২ টেস্টে অংশ নেন। ৩৮ ইনিংসে ৪৫.৫৪ গড়ে রান সংগ্রহ করেন। টেস্টে ৩টি সেঞ্চুরি করেন। তন্মধ্যে, ১৯৭৬ সালে ওভালে অস্ট্রেলিয়ার বিপক্ষে নিজস্ব সেরা ১৭৯ রান তোলে বিশ্ব রেকর্ড গড়েন। তিনি ক্রিজে সাড়ে তাঁর এ অসম্ভব দৃঢ়তায় খেলাটি ড্রয়ে পরিণত হয়। সাড়ে আট ঘন্টারও অধিক সময় অতিবাহিত করেন ও সিরিজ রক্ষা করেন। টেস্ট দলের সদস্য থাকাকালীন তিনি ছয় টেস্ট সিরিজে অপরাজিত ছিলেন।
১৯৭৮ সালে অধিনায়ক থেকে পদত্যাগের পর ১৯৭৯ সালে ওয়েস্ট ইন্ডিজের বিপক্ষে সর্বশেষ টেস্ট খেলায় অংশ নেন। এরপর অবশ্য ১৯৮২ সালের মহিলাদের ক্রিকেট বিশ্বকাপে দলের প্রতিনিধিত্ব করেছিলেন তিনি।
ক্রিকেট খেলা থেকে অবসর নেয়ার পর ফ্লিন্ট ক্রিকেট সাংবাদিকতা ও ধারাভাষ্যকার হিসেবে কাজ করছেন। ১৯৭২ সালে এমবিই পদবীতে ভূষিত হন। এরপর ২০০৮ সালে রাণীর জন্মদিনের সম্মানে ওবিই পদবী প্রদান করা হয়। ১৯৯৯ সালে এমসিসিতে প্রথমবারের মতো দশজন মহিলাকে অন্তর্ভুক্তি করা হয়। এতে তাঁকেও সম্মানিত আজীবন সদস্যরূপে স্থান দেয়া হয়। ২০০৪ সালে প্রথম মহিলা হিসেবে এমসিসি’র পূর্ণাঙ্গ কমিটিতে নির্বাচিত হন তিনি। ১৯৯৭ সাল থেকে ওলভারহাম্পটন ওয়ান্ডেরার্স এফ.সি’র পরিচালকরূপে দায়িত্ব পালন করছেন।
১৮ জানুয়ারি, ২০১৭ তারিখে লর্ডস কর্তৃপক্ষ আনুষ্ঠানিকভাবে তাঁর মৃত্যু সংবাদ ঘোষণা করে।
ব্যাক্ট্রিয়ার প্রথম দেমেত্রিওস
প্রথম দেমেত্রিওস () (রাজত্বকাল: ?খ্রিস্টপূর্ব ২০০ - ?খ্রিস্টপূর্ব ১৮০) গ্রিক-ব্যাক্ট্রিয় রাজ্যের শাসক ছিলেন, যিনি পারোপামিসাদাই ও আরাখোশিয়া অঞ্চলগুলি অধিকার করে ইন্দো-গ্রিক রাজ্য প্রতিষ্ঠা করেন।
২০৮ খ্রিস্টপূর্বাব্দে সেলেউকিদ সম্রাট তৃতীয় আন্তিওখোস গ্রিক-ব্যাক্ট্রিয় রাজ্যের শাসক ও প্রথম দেমেত্রিওসের পিতা প্রথম ইউথুদেমোসকে আরিয়ুস নদীর তীরে যুদ্ধে পরাজিত করেন। ইউথুদেমোস এরপর বাক্ত্রার শহরে তিন বছর ধরে তৃতীয় আন্তিওখোসের সেনাবাহিনীর অবরোধের বিরুদ্ধে সফল ভাবে প্রতিরক্ষা করার পর আনুমানিক ২০৬ খ্রিস্টপূর্বাব্দে তৃতীয় আন্তিওখোস তাঁকে নতুন শাসক হিসেবে স্বীকৃতি প্রদান করে নিজ কন্যার সাথে তাঁর পুত্র প্রথম দেমেত্রিওসের বিবাহ দেন। কুলিয়াব অঞ্চলে আবিষ্কৃত একটি শিলালিপিতে যুবরাজ প্রথম দেমেত্রিওসের যুদ্ধজয়ের কথা বর্ণনা করা হয়েছে।
যুগ পুরাণ অনুসারে, ১৮০ খ্রিস্টপূর্বাব্দে শুঙ্গ সম্রাট পুষ্যমিত্র শুঙ্গের শাসনকালে প্রথম দেমেত্রিওসের নেতৃত্বে যবন সেনা মগধ আক্রমণ করে পাঞ্চাল অঞ্চল, সাকেত ও মথুরা নগরী ও অবশেষে পাটলিপুত্র নগরী অধিকার করে নেন। হাথিগুম্ফা শিলালিপি থেকে জানা যায় যে, কলিঙ্গ রাজ খারবেল তাঁর রাজত্বের অষ্টম বছরে রাজগৃহ আক্রমণ করলে যবন রাজ দিমিত (=প্রথম দেমেত্রিওস) অবরুদ্ধ সেনা পরিত্যাগ করে মথুরায় পশ্চাৎ অপসারণ করেন। স্ত্রাবোন তাঁর জেওগ্রাফিকা গ্রন্থে প্রথম দেমেত্রিওসকে মহান আলেকজান্ডার অপেক্ষাও সফল সমরাধিনায়ক হিসেবে বর্ণনা করেছেন।
ময়মনসিংহ-১
ময়মনসিংহ-১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৬নং আসন।
ময়মনসিংহ-১ আসনটি ময়মনসিংহ জেলার হালুয়াঘাট উপজেলা ও ধোবাউড়া উপজেলা নিয়ে গঠিত।
প্রমোদ মানকিন ২০১৬ সালের ১১ মে মাসে মারা যান। উপনির্বাচনে তাঁর ছেলে জুয়েল আরেং সাংসদ নির্বাচিত হন।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে প্রমোদ মানকিন বিনা প্রতিদ্বন্দ্বিতায় নির্বাচিত হন।
ময়মনসিংহ-২
ময়মনসিংহ-২ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৭নং আসন।
ময়মনসিংহ-২ আসনটি ময়মনসিংহ জেলার ফুলপুর উপজেলা ও তারাকান্দা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে শরীফ আহমেদ বিনা প্রতিদ্বন্দ্বিতায় নির্বাচিত হন।
ময়মনসিংহ-৩
ময়মনসিংহ-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৮নং আসন।
ময়মনসিংহ-৩ আসনটি ময়মনসিংহ জেলার গৌরীপুর উপজেলা নিয়ে গঠিত।
২০১৬ সালের মে মাসে মজিবুর রহমান ফকিরের মৃত্যু হয়। বাংলাদেশ আওয়ামী লীগের নাজিম উদ্দিন আহমেদ নির্বাচিত হন।
নজরুল ইসলাম সাংসদ থাকা অবস্থায় মারা যান। অক্টোবর ১৯৯২ সালের উপ-নির্বাচনে বাংলাদেশ আওয়ামী লীগ আর. বেগম নির্বাচিত হন।
ময়মনসিংহ-৪
ময়মনসিংহ-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৪৯নং আসন।
ময়মনসিংহ-৪ আসনটি ময়মনসিংহ জেলার সদর উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে রওশন এরশাদ বিনা প্রতিদ্বন্দ্বিতায় নির্বাচিত হন।
ময়মনসিংহ-৫
ময়মনসিংহ-৫ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫০নং আসন।
ময়মনসিংহ-৫ আসনটি ময়মনসিংহ জেলার মুক্তাগাছা উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে সালাহউদ্দিন আহমেদ মুক্তি বিনা প্রতিদ্বন্দ্বিতায় নির্বাচিত হন।
ময়মনসিংহ-৬
ময়মনসিংহ-৬ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫১নং আসন।
ময়মনসিংহ-৬ আসনটি ময়মনসিংহ জেলার ফুলবাড়িয়া উপজেলা নিয়ে গঠিত।
ময়মনসিংহ-৭
ময়মনসিংহ-৭ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫২নং আসন।
ময়মনসিংহ-৭ আসনটি ময়মনসিংহ জেলার ত্রিশাল উপজেলা নিয়ে গঠিত।
ইম্পালস কন্ট্রোল ডিসঅর্ডার
ইম্পালস কন্ট্রোল ডিসঅর্ডার (ইংরেজি: Impulse control disorder) একধরণের মানসিক রোগ।
ইম্পালস কন্ট্রোল ডিসঅর্ডার বিভিন্ন ধরনের হয়ে থাকে। যেমন - অহেতুক চুরি করা; মানসিক স্বাস্থ্যবিজ্ঞানে একে ক্লেপটোম্যানিয়া বলা হয়, বিনা কারণে মিথ্যা বলা যা প্যাথলজিক্যাল লাইয়িং নামে পরিচিত, ইন্টারনেটে আসক্তি বা টেনে টেনে মাথার চুল ছিঁড়ে ফেলার প্রবণতা (ট্রিকোটিলোম্যানিয়া), নিজের ত্বক খুঁটিয়ে খুঁটিয়ে তুলে ফেলা (স্কিন পিকিং), কোনো উদ্দেশ্য ছাড়াই অন্যের সম্পত্তি বা ঘরে আগুন লাগিয়ে দেয়া (পাইরোম্যানিয়া), স্বাভাবিক বা অস্বাভাবিক যৌনচিন্তা ও আচরণে সব সময় আচ্ছন্ন থাকা এবং এ বিষয়ে চিন্তা ব্যতীত থাকতে না পারা, (সেক্সুয়াল কম্পালসন)। এ ছাড়া আরও কিছু ইম্পালস কন্ট্রোল ডিসঅর্ডার রয়েছে। যেমন: প্যাথলজিক্যাল গ্যাম্বলিং, যেখানে ব্যক্তি সব সময় কোন জুয়া বা বাজি ধরেন এবং বাজি না ধরতে পারলে তাঁর মনে অশান্তি বিরাজ করে। এতে তাঁর আর্থিক, সামাজিক ক্ষতি নিয়ে রোগী ব্যাক্তিটি কোন চিন্তা করেন না; আরেকটি সমস্যা হচ্ছে কম্পালসিভ শপিং, এ সমস্যা যাঁদের আছে, তাঁরা প্রয়োজনে-অপ্রয়োজনে কেনাকাটা করে ঘর ভর্তি করে ফেলেন এবং কিনতে না পারলে তাঁর উৎকণ্ঠা দূর হয় না। আরেক প্রকার ইম্পালস কন্ট্রোল ডিসঅর্ডার হচ্ছে তুচ্ছ কারণে বা কারণ ছাড়াই হঠাৎ খুব রেগে যাওয়া, অন্যকে গালিগালাজ বা আক্রমণ করা। একে ইন্টারমিটেন্ট এক্সপ্লোসিভ ডিসঅর্ডার বলা হয়।
ইম্পালস কন্ট্রোল ডিসঅর্ডার কি কারণে হয়ে থাকে, এ নিয়ে বিতর্ক রয়েছে। তবে বর্তমানে এর কারণ উৎঘাটনে গবেষণা চলছে। মনে করা হয়, একজন মানুষের বেড়ে ওঠার প্রক্রিয়ায় ধারণাগত ও আচরণের বিবর্তন এবং মস্তিষ্কের কিছু রাসায়নিক পদার্থের কমবেশি হওয়ার কারণে এই সমস্যা হয়ে থাকে। চিকিৎসার মাধ্যমে এই সমস্যা অনেকটাই নিয়ন্ত্রণ করা যায়। যেমন - সাইকোথেরাপি। তবে বিশেষ করে কগনিটিভ বিহেভিয়ার থেরাপি ও কিছু ওষুধ সেবনের প্রয়োজন হতে পারে। এক্ষেত্রে বিশেষজ্ঞ চিকিৎসকের পরামর্শ নেওয়া জরুরি।
অশ্বতুল্য শারীরস্থান
অশ্বতুল্য শারীরস্থান বলতে বাঁদর , জেব্রা সহ ঘোড়া এবং অন্যান্য অশ্বতুল্যর স্থুল এবং আণুবীক্ষণিক শারীরস্থানবিদ্যা বোঝায়। ইকুডস হল দেশীয় ঘোড়ার নিকটস্থ জীবন্ত আত্মীয়, এবং ক্রোমোসোম সংখ্যার পার্থক্য সত্ত্বেও, দুই প্রজাতির ইকুইড পরিবারের একমাত্র সদস্য, এখনও উর্বর সন্তানসন্ততি উৎপাদন করতে সক্ষম। যদিও ইকুডসের সব শারীরিক বৈশিষ্ট্য একই পরিপ্রেক্ষিতে বর্ণিত যেমন পশু স্থুল শারীর পরিভাষার আন্তর্জাতিক কমিটি(International Committee on Veterinary Gross Anatomical Nomenclature) দ্বারা Nomina Anatomica Veterinaria নামক পুস্তকে,অন্য প্রাণীদের জন্য আছে, তাও অনেক ঘোড়া আছে যাদের জন্য বিশেষ স্থানীয় ভাষা অশ্বারোহীদের দ্বারা বাবহৃত হয়।
তাজিংডং
তাজিংডং (বিজয় নামেও পরিচিত) বাংলাদেশের একটি পর্বতশৃঙ্গ। সরকারিভাবে এটি বাংলাদেশের সর্বোচ্চ পর্বতশৃঙ্গ এটি বাংলাদেশের দক্ষিণ-পূর্বাঞ্চলীয় বান্দরবন জেলার রুমা উপজেলার সাইচল পর্বতসারিতে অবস্থিত। সরকারী হিসেবে তাজিংডং পর্বতের উচ্চতা ১,২৮০ মিটার (৪১৯৮.৪ ফুট) । পূর্বে কেওক্রাডংকে দেশের সর্বোচ্চ পর্বতশৃঙ্গ মনে করা হত, আধুনিক গবেষণায় এই তথ্য ভুল প্রমাণিত হয়েছে। বর্তমানে বেসরকারী গবেষণায় সাকা হাফং পর্বতকে বাংলাদেশের সর্বোচ্চ পর্বতশৃঙ্গ দাবী করা হয়, তবে এটি এখনও সরকারি স্বীকৃত নয়।
তাজিংডং বাংলাদেশের বান্দরবন জেলার রুমা উপজেলার রেমাক্রী পাংশা ইউনিয়নে সাইচল পর্বতসারিতে অবস্থিত। এটি বান্দরবান জেলার রুমা উপজেলার, উপজেলা সদর থেকে ২৫ কিলোমিটার দূরে অবস্থিত এই পর্বতের অবস্থান। এ পর্বতের পাশে একটি উপজাতীয় পল্লী রয়েছে।
স্থানীয় উপজাতীয়দের ভাষায় ‘তাজিং’ শব্দের অর্থ বড় আর ‘ডং’ শব্দের অর্থ পাহাড়, এ দুটি শব্দ থেকে তাজিংডং পর্বতের নামকরণ করা হয়। সরকারি ভাবে, একে বিজয় পর্বত নামেও সম্বোধন করা হয়।
বিদআত
বিদআত () একটি আরবি শব্দ যার আভিধানিক অর্থ নতুনত্ব, নবতর উদ্ভাবন। আরবি ভাষায় এটি অধিকাংশ ক্ষেত্রে নেতিবাচক ভাষ্য অর্থে ব্যবহৃত হলেও ইতিবাচক ইঙ্গিত অর্থেও ব্যবহৃত হয়। ইসলামে বিদআত পরিভাষাটির দ্বারা ধর্মীয় বিষয়ে নতুন প্রথা উদ্ভাবনকে বুঝায় এবং এ বিষয়ে মুহাম্মাদ (সাঃ) এর একটি বাণী সর্বাধিক আলোচিত যা হল, "তোমরা নতুন উদ্ভাবন পরিহার কর কারণ প্রত্যেক নতুন উদ্ভাবন হল বিদআত আর প্রত্যেক বিদআত হল ত্রুটি।"
সুন্নি দৃষ্টিভঙ্গি অনুযায়ী, পার্থিব জীবনযাপনের বিষয়ে উপকারী বিদআত বৈধ এবং অপকারী বিদআত নিষিদ্ধ। 
ইবাদত ও ধর্মীয় নিয়মকানুন সংক্রান্ত বিষয়ে সুন্নি দৃষ্টিভঙ্গি অনুযায়ী বিদআতের বিভিন্ন শ্রেণীর সংজ্ঞা প্রচলিত আছে, এগুলো হলঃ
কুরআনের “আজ আমি তোমাদের জন্য তোমাদের ধর্মকে পরিপূর্ণ করে দিলাম, তোমাদের উপর আমার অনুগ্রহ সম্পূর্ণ করলাম, এবং ইসলামকে তোমাদের জন্য ধর্ম হিসেবে মনোনীত করলাম।” () এই আয়াতটিকে কিছু মুসলিম বিদআতের বিরুদ্ধে কুরআনের উদ্ধৃতি হিসেবে বিবেচনা করেন। নবী মুহাম্মাদ (সা) এর পাশাপাশি আলী, আবদুল্লাহ ইবনে উমর, আবদুল্লাহ ইবনে আব্বাস সহ বহু সাহাবী এবং সুফিয়ান আস-সাওরি সহ পরবর্তী বহু ইসলামী পণ্ডিত বিদআতের ব্যপারে কঠোর নিষেধাজ্ঞা ব্যক্ত করেছেন, এছাড়াও সমসাময়িক সালাফি আলেমগণ "বিদআত হাসানা"র সংজ্ঞাকে নাকচ করে দিয়ে সকল ধর্মীয় বিদআতকে গুরুতরভাবে তিরস্কার করেছেন। তবে ধর্মীয় বিষয়ে কোন কিছুকে বিদআত হিসেবে চিহ্নিত করার জন্য যে সকল মানদণ্ড গ্রহণ করা হয় সে বিষয়ে মতবিরোধ রয়েছে। এক্ষেত্রে সালাফি আলেমগণ অধিক কঠোরতা এবং অনেক আলেম বিশেষত সুফি আলেমগণ এক্ষেত্রে তুলনামূলক শিথিলতা ও সহনীয়তা প্রদর্শনের পক্ষে যুক্তি দেন। এছাড়া ঈদে মিলাদুন্নবী বিদআতের অন্তর্ভুক্ত হবে কি না সে বিষয়েও সুন্নি আলেমগণের মধ্যে যথেষ্ট বিতর্ক রয়েছে।
ইয়ান স্মিথ (ক্রিকেটার, জন্ম ১৯২৫)
ভিভিয়ান ইয়ান স্মিথ (; জন্ম: ২৩ ফেব্রুয়ারি, ১৯২৫ - মৃত্যু: ২৫ আগস্ট, ২০১৫) নাটাল প্রদেশের ডারবানে জন্মগ্রহণকারী প্রথিতযশা দক্ষিণ আফ্রিকান ক্রিকেটার ছিলেন। ১৯৪৭ থেকে ১৯৫৭ মেয়াদে দক্ষিণ আফ্রিকা ক্রিকেট দলের অন্যতম সদস্য ছিলেন তিনি। দলে তিনি মূলতঃ বোলার ছিলেন। ডানহাতে লেগ ব্রেক বোলিংয়ের পাশাপাশি নীচেরসারিতে ডানহাতে ব্যাটিংয়ে পারদর্শীতা দেখিয়েছেন ইয়ান স্মিথ। ঘরোয়া প্রথম-শ্রেণীর ক্রিকেটে নাটালের পক্ষে খেলেছেন।
হিলটন কলেজের ছাত্র ছিলেন ইয়ান স্মিথ। লেগ ব্রেক বোলার হিসেবে তাঁর ভূমিকা সীমিত হলেও গুগলীতে পারদর্শী ছিলেন না। কিন্তু নিখুঁত ও কার্যকরী স্পিনে প্রতিপক্ষীয় খেলোয়াড়গণ বেশ অসুবিধায় পড়তেন। ১৯৪৫-৪৬ থেকে ১৯৫৭-৫৮ মৌসুম পর্যন্ত নাটালের প্রতিনিধিত্ব করেন তিনি। তন্মধ্যে ১৯৪৬-৪৭ মৌসুমে বর্ডারের বিপক্ষে নিজের সেরা বোলিং ৯/৮৮ লাভ করেন। ঐ খেলায় তাঁর বোলিং পরিসংখ্যান ছিল ১২/১৯৪।
১৯৪৭ সালে স্বাগতিক ইংল্যান্ডের বিপক্ষে তাঁর টেস্ট অভিষেক ঘটে। নটিংহামে অনুষ্ঠিত সিরিজের প্রথম টেস্টে ৩/৪৬ ও ৪/১৪৩ লাভ করেন। ঐ সফরে ২৩.১৭ গড়ে ৫৮ উইকেট নিয়ে দলের শীর্ষ বোলার ছিলেন। তন্মধ্যে ডার্বিতে হ্যাট্রিকসহ নিজস্ব সেরা ১৩/৬৬ লাভ করেন। কিন্তু পরবর্তী ৮ টেস্টে তিনি মাত্র পাঁচ উইকেট পান। ১৯৪৯-৫০ মৌসুমে সফরকারী অস্ট্রেলিয়ার বিপক্ষে তিন টেস্টে অংশ নেন। ১৯৫৫ সালে ইংল্যান্ড সফর করেন। সর্বশেষ ১৯৫৭-৫৮ মৌসুমে নিজ দেশে অস্ট্রেলিয়ার বিরুদ্ধে খেলেন।
২৬ আগস্ট, ২০১৫ তারিখে তাঁর দেহাবসান ঘটে।
দ্বিতীয় ইউথুদেমোস
দ্বিতীয় ইউথুদেমোস () একজন গ্রিক-ব্যাক্ট্রিয় রাজ্যের শাসক ছিলেন।
দ্বিতীয় ইউথুদেমোস গ্রিক-ব্যাক্ট্রিয় রাজ্যের শাসক প্রথম দেমেত্রিওসের পুত্র ছিলেন, যিনি আনুমানিক ১৮০ খ্রিস্টপূর্বাব্দে সিংহাসন লাভ করেন। তাঁর মুদ্রায় তাঁকে একজন কিশোর হিসেবে দেখা যায় বলে, অনুমান করা হয় যে, তিনি অল্প বয়সে মৃত্যুবরণ করেন।
পান্তালিওন
পান্তালিওন () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন।
পান্তালিওন একজন ইন্দো-গ্রিক শাসক ছিলেন যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং পারোপামিসাদাই অঞ্চলের ইন্দো-গ্রিক শাসক আগাথোক্লেস দিকাইওসের সমসাময়িক ছিলেন। তিনি প্রথম ইন্দো-গ্রিক শাসক ছিলেন, যিনি ব্রোঞ্জ ধাতুর তৈরী অসমঞ্জস ভারতীয় মুদ্রা চালু করেন। তাঁর বেশ কিছু মুদ্রা নিকেল ধাতু দ্বারা নির্মিত ছিল।
মালদ্বীপ জাতীয় ফুটবল দল
মালদ্বীপ জাতীয় ফুটবল দল আন্তর্জাতিক ফুটবল খেলায় মালদ্বীপের প্রতিনিধিত্ব করে। দলটি মালদ্বীপ ফুটবল এসোসিয়েশন কর্তৃক নিয়ন্ত্রিত ও পরিচালিত হয়। এটি এশিয়ান ফুটবল কনফেডারেশন এর সদস্য। দলটি এখন পর্যন্ত বিশ্বকাপের মূল পর্বে অংশগ্রহণের যোগ্যতা অর্জন করতে না পারলেও ২০০৬ সালে বিশ্বকাপ বাছাই পর্বের দ্বিতীয় পর্যায়ে দক্ষিণ কোরিয়ার সাথে ০-০ গোলে ড্র করে।
মালদ্বীপ দলে সবচেয়ে বড় সাফল্য হচ্ছে, সাফ চ্যাম্পিয়ানশীপ ২০০৮ এ ভারতকে ১-০ গোলে পরাজিত করা।
১৯৯৭ সালে নেপালের কাঠমুন্ডুতে অনুষ্ঠিত সাফ কাপের তৃতীয় আসরে মালদ্বীপ দল অংশগ্রহণ করে। এটি ছিল মালদ্বীপ দলে প্রথম কোন আঞ্চলিক ফুটবল টুনার্মেন্টে অংশগ্রহণ।
মালদ্বীপ ভারত ও বাংলাদেশের সাথে ’’বি গ্রুপে’’ ছিল। এবং গ্রুপে দ্বিতীয় দল হিসাবে দুই পয়েন্ট নিয়ে সেমিফাইনালে ওঠে। গ্রুপ পর্বে তাদের প্রথম ম্যাচ বাংলাদেশের সাথে ১-১ গোলে ড্র করে ও দ্বিতীয় ম্যাচে ভারতের সাথে ২-২ গোলে ড্র করে।
মালদ্বীপ সেমি ফাইনালে ২-১ গোলে শ্রীলঙ্কাকে হারিয়ে ফাইনালে ওঠে। কিন্তু দুর্ভাগ্যবশত ফাইনালে ৫-১ গোলে ভারতে কাছে পরাজিত হয়। ফাইনালের মালদ্বীপ দলে একমাত্র গোলটি করেন আব্দুল লতিফ।
২০১৫ সালের মার্চ ২৬ তারিখে তাজিকিস্তানের সাথে প্রীতি ম্যাচ অনুসারে।
আগাথোক্লেস দিকাইওস
আগাথোক্লেস দিকাইওস () একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত পারোপামিসাদাই অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং আরাখোশিয়া অঞ্চলের ইন্দো-গ্রিক শাসক পান্তালিওনের সমসাময়িক ছিলেন। তাঁর রাজত্ব সম্বন্ধে বিশেষ কিছু জানা না গেলেও তাঁর নামাঙ্কিত বহু মুদ্রা আবিষ্কৃত হয়েছে।
আগাথোক্লেস দিকাইওস মহান আলেকজান্ডারের নামাঙ্কিত মুদ্রা প্রচলন করে ম্যাসিডন সাম্রাজ্যের উত্তরাধিকারী রূপে নিজেকে প্রতিষ্ঠা করতে চেয়েছিলেন। এছাড়া তিনি পূর্বতন প্রথম দিওদোতোস সোতের, দ্বিতীয় দিওদোতোস, প্রথম ইউথুদেমোস, প্রথম দেমেত্রিওস ইত্যাদি গ্রিক-ব্যাক্ট্রিয় শাসকদের সম্মানার্থে মুদ্রা প্রচলন করেন। এছাড়া তিনি আন্তিওখোস নিকাতোর নামক এক শাসকের নামাঙ্কিত মুদ্রাও প্রচলন করেন, যিনি সম্ভবতঃ সেলেউকিদ সম্রাট তৃতীয় আন্তিওখোস ছিলেন।
আগাথোক্লেস দিকাইওস, পান্তালিওন এবং দ্বিতীয় ইউথুদেমোস ছিলেন এমন তিনজন ইন্দো-গ্রিক রাজা যারা পৃথিবীর ইতিহাসে প্রথম তামা-নিকেলের সংকর মুদ্রা প্রচলন করেন। সেই সময় চীনারাই এই ধরনের সংকর ধাতুর ব্যবহার করতেন, সেই জন্য অনুমান করা হয় যে, ইন্দো-গ্রিক রাজ্যের সাথে চীনাদের বাণিজ্যিক সম্পর্ক স্থাপিত হয়েছিল।
আগাথোক্লেস দিকাইওস বৌদ্ধ ও হিন্দু প্রতীক সংবলিত বেশ কিছু দ্বিভাষী মুদ্রাও প্রচলন করেন। এই মুদ্রাগুলতে খরোষ্ঠী, ব্রাহ্মী বা গ্রিক লিপি উৎকীর্ণ করা হয়। ভারতে প্রচলিত বিভিন্ন ধর্মবিশ্বাসকে মুদ্রায় স্থান দিয়ে আগাথোক্লেস দিকাইওস জনগণের নিকট সমর্থন লাভের চেষ্টা করেন বলে মনে করা হয়।
ডাব্লিউডাব্লিউই চ্যাম্পিয়নশিপ
ডাব্লিউডাব্লিউই ওয়ার্ল্ড চ্যাম্পিয়নশিপ হল পেশাদার কুস্তি প্রতিযোগীতার একটি চ্যাম্পিয়নশিপ। এটি তৈরি ও প্রবর্তন করেছে আমেরিকান পেশাদার কুস্তি প্রমোশন ডাব্লিউডাব্লিউই। ১৯৬৩ সালের ২৫ এপ্রিল মাসে তৎকালীন ওয়ার্ল্ড ওয়াইড রেসলিং ফেডারেশন (বর্তমানে ডাব্লিউডাব্লিউই) ডাব্লিউডাব্লিউডাব্লিউএফ ওয়ার্ল্ড হেভিওয়েট চ্যাম্পিয়নশিপ হিসেবে প্রতিষ্ঠা করে। প্রাক্তন চ্যাম্পিয়ন সেথ রলিন্স প্রথম ব্যক্তি যিনি মানি ইন দ্য ব্যাংক চুক্তি ক্যাশ ইন করে রেসেলম্যানিয়া ৩১ এ চ্যাম্পিয়ন হয়।
এটিই সবচেয়ে পুরাতন চ্যাম্পিয়নশিপ যেটি বর্তমানেও ডাব্লিউডাব্লিউই-তে প্রচলিত রয়েছে। এটি ডাব্লিউডাব্লিউই-এর সবচেয়ে মর্যাদাপূর্ণ চ্যাম্পিয়নশিপ। ২০০২-২০১৩ সাল পর্যন্ত এটি ওয়ার্ল্ড হেভিওয়েট চ্যাম্পিয়নশিপ এবং ইসিডাব্লিউ চ্যাম্পিয়নশিপ (২০০৬−২০১০) ছিল বিশ্বের সবচেয়ে মর্যাদাপূর্ণ টাইটেল। এই চ্যাম্পিয়নশিপটির বর্তমান চ্যাম্পিয়ন এ জে স্টাইলস। এই চ্যাম্পিয়নশিপটি বর্তমানে "স্ম্যাকডাউন" ব্র্যান্ডের অধীনে রয়েছে।
ডাব্লিউডাব্লিউই ওয়ার্ল্ড চ্যাম্পিয়নশিপ হলো ডাব্লিউডাব্লিউইর সবচেয়ে প্রাচীন একটি চ্যাম্পিয়নশিপ। এটি ১৯৬৩ সালে সর্বপ্রথম পরিচয় করানো হয়। এর উদ্বোধনী চ্যাম্পিয়ন হলেন বাডি রজার্স। এই চ্যাম্পিয়নশিপটিতে সর্বমোট ৪৬ জন নিজের নাম লিখিয়েছেন এবং ১১ বার বিভিন্ন কারণে এই চ্যাম্পিয়নশিপটি খালি করা হয়েছে। এই চ্যাম্পিয়নশিপটির সবচেয়ে দীর্ঘতম শাসনকারী চ্যাম্পিয়ন হলেন ব্রুনো স্যামমার্টিনো, যিনি এই চ্যাম্পিয়নশিপটি ১৭ মে ১৯৬৩ হতে ১৮ জানুয়ারী ১৯৭১ পর্যন্ত সর্বমোট ২,৮০৩ দিন (৭ বছর, ৮ মাস, ১ দিন) নিজের দখলে রাখেন। একই সাথে তিনি সর্বমোট ৪,০৪০ দিন নিজের দখলে রাখেন, যা এই চ্যাম্পিয়নশিপটির দীর্ঘতম সম্মিলিত রাজত্ব। আন্দ্রে দ্য জায়ান্ট হলেন সবচেয়ে সংক্ষিপ্ত রাজত্বের চ্যাম্পিয়ন, তিনি মাত্র ১ মিনিট ৪৮ সেকেন্ডের (১২৮ সেকেন্ড) জন্য চ্যাম্পিয়ন ছিলেন। সবচেয়ে কম বয়সী বিজয়ী হলেন ব্রক লেসনার, তিনি এই চ্যাম্পিয়নশিপটি জয় করেছেন মাত্র ২৫ বছর ৪৪ দিনে। অন্যদিকে, ভিন্স ম্যাকমোহান হলেন সবচেয়ে প্রবীণ বিজয়ী, তিনি এই চ্যাম্পিয়নশিপটি জয় করেছেন ৫৪ বছর ২৭ দিনে। এই চ্যাম্পিয়নশিপটি সর্বাধিকবার নিজের দখলে করেছেন জন সিনা, তিনি এটি ১৩ বার জয় করেছেন।
এই চ্যাম্পিয়নশিপটির বর্তমান চ্যাম্পিয়ন হলেন জিন্দর মহল, এটি তার প্রথম রাজত্ব। মে ২১, ২০১৭ সালে রোসমণ্ড, ইলিনয়ে তিনি ব্যাকলেশ (২০১৭)-এ রেন্ডি অরটনকে হারিয়ে চ্যাম্পিয়ন হন।
সান্দ্রে ফ্রিৎজ
সান্দ্রে আলভিদা ফ্রিৎজ (জন্ম: ২১ জুলাই, ১৯৮৫) কেপ প্রদেশের কেপ টাউনে জন্মগ্রহণকারী দক্ষিণ আফ্রিকার প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন তিনি। এছাড়াও জাতীয় দলকে নেতৃত্ব দিয়েছেন। ‘ফ্রিৎজি’ ডাকনামে পরিচিত সান্দ্রে ফ্রিৎজ দলে মূলতঃ ব্যাটসম্যান হিসেবে ভূমিকা রাখছেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করে থাকেন ফ্রিৎজ।
২০০৩ সালে জাতীয় দলের সদস্য হবার পর তিনি তার সমগ্র খেলোয়াড়ী জীবনে ৫৯ ওডিআই ও ২৬টি টুয়েন্টি২০ আন্তর্জাতিকে অংশ নিয়েছেন। মাত্র ২১ বছর বয়সে ২০০৭ সালে জাতীয় ক্রিকেট দলের অধিনায়কের দায়িত্ব লাভ করেন তিনি। কিন্তু সুইমিং পুলের দূর্ঘটনায় তাঁর পিঠ মারাত্মকভাবে আঘাতগ্রস্ত হয়। ফলে নেদারল্যান্ডস ও পাকিস্তানের বিপক্ষে অনুষ্ঠিত সিরিজে অংশ নিতে পারেননি তিনি। এরফলে তার পরিবর্তে ক্রি-জেলডা ব্রিটস দলকে পরিচালনা করেন।
দিন্দ্রা দোতিন ও মেগ ল্যানিংয়ের পর তৃতীয় ক্রিকেটার হিসেবে টুয়েন্টি২০ আন্তর্জাতিকে সেঞ্চুরি করার কীর্তিগাথা রচনা করেন ফ্রিৎজ।
চিত্তভূষণ দাশগুপ্ত
চিত্তভূষণ দাশগুপ্ত একজন ভারতীয় বাঙালি রাজনীতিবিদ, স্বাধীনতা সংগ্রামী, সমাজসেবী ও শিক্ষক। ২০১৪ সালে তার জন্মের শতবর্ষ পালিত হয়।
চিত্তভূষণ দাশগুপ্ত ১৯১৫ সালের ৬ই জুন ব্রিটিশ ভারতের বিহার প্রদেশের পাটনা শহরে এক আদর্শবাদী পরিবারে জন্মগ্রহণ করেন। তিনি পাঁচ ভাইবোনের সর্বকনিষ্ঠ ছিলেন। তাঁর পিতা ঋষি নিবারণচন্দ্র দাশগুপ্ত পুরুলিয়া জেলা স্কুলের প্রধান শিক্ষক ছিলেন। সেই সময়ে পুরুলিয়া বিহার রাজ্যের মানভূম জেলার একটি জনপদ ছিল। ঋষি নিবারণচন্দ্র দাসগুপ্ত ১৯২১ সালে মহাত্মা গান্ধীর অসহযোগ আন্দোলনে অংশগ্রহণের জন্য চাকরি ছেড়ে দেন ও আন্দোলনের জন্য কারাদন্ড ভোগ করতে হয়। তার মুক্তির পরে তিনি অতুলচন্দ্র ঘোষের সঙ্গে পুরুলিয়া শহরে 'শিল্পাশ্রম' প্রতিষ্ঠা করেন। শিল্পাশ্রম (আশ্রম জীবন যাপনের মধ্য দিয়ে গ্রামোদ্যোগ উন্নয়ন), শীঘ্রই মানভূম জেলায় স্বাধীনতা সংগ্রামের উপকেন্দ্র ওঠে। চিত্তভুষণ ১২ বছর বয়সে ১৯২৭ সালে পুরুলিয়া শিল্পাশ্রমে আসেন।
চিত্তভূষণ দাশগুপ্ত, প্রথম রামচন্দ্রপুর গ্রামে অনুষ্ঠিত মানভূম কংগ্রেস কমিটির রাজনৈতিক সম্মেলনে অংশগ্রহণ করলে নেতাজী সুভাষচন্দ্র বসুর নজরে আসেন। তিনি আসন্ন কলকাতার সর্বভারতীয় কংগ্রেসের অধিবেশনে জন্য স্বেচ্ছাসেবক হিসেবে যোগ দেন। ১৯৩০ সালে চিত্তভূষণ ১৫ বছর বয়সে প্রথম পুরুলিয়ার একটি মদের দোকানের সামনে পিকেটিং জন্য গ্রেফতার হন। ১৯৩২ থেকে ১৯৩৮ পর্যন্ত তিনি সুন্দরবন এবং বাংলার পূর্বাঞ্চলীয় জেলাগুলি যথা ঢাকা, চট্টগ্রাম, সিলেটে গিয়ে একজন কংগ্রেস স্বেচ্ছাসেবক ও সংগঠক হিসেবে কাজ করেন। ১৯৩৯ সালে তিনি ওয়ার্ধার সেবাগ্রামে মহাত্মা গান্ধীর সংস্পর্শে এসেছিলেন। এইভাবে আচার্য আর্য্যনায়কনের সক্ষম অভিভাবকত্বের অধীনে, যার কাছ থেকে শিষ্য চিত্তভূষণ "নঈ তালিমের" প্রাথমিক পাঠ নেন। এরপর ১৯৪০ সালে চিত্তভূষণ তৎকালীন বিহার রাজ্যে মানভূম জেলার মাঝিহিড়া নামক এক প্রত্যন্ত গ্রামে আসেন, যেখানে তিনি "মাঝিহিড়া জাতীয় বুনিয়াদি শিক্ষা প্রতিষ্ঠান" প্রতিষ্ঠা করেন।
সারাজীবন শিক্ষকতার পুরস্কার স্বরূপ ২০০৮ সালে শ্রী চিত্তভূষণ দাশগুপ্ত ও তাঁর স্ত্রী প্রয়াত মালতি দেবী টেলিগ্রাফ পুরস্কার পেয়েছেন।
http://www.majhihira-ashram.org/AshramNews.html
ময়মনসিংহ-৮
ময়মনসিংহ-৮ হলো গণপ্রজাতন্ত্রী বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৩ নাম্বার আসন।
(১৫৩) ময়মনসিংহ-৮ আসনটি ময়মনসিংহ জেলার ঈশ্বরগঞ্জ উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে ফখরুল ইমাম বিনা প্রতিদ্বন্দ্বিতায় নির্বাচিত হন।
ময়মনসিংহ-৯
ময়মনসিংহ-৯ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৪নং আসন।
ময়মনসিংহ-৯ আসনটি ময়মনসিংহ জেলার নান্দাইল উপজেলা নিয়ে গঠিত।
বিরোধীদলগুলি ২০১৪ সালের সাধারণ নির্বাচন বর্জন করে তাদের প্রার্থীতা প্রত্যাহার করে নিলে আনোয়ারুল আবেদীন খান বিনা প্রতিদ্বন্দ্বিতায় নির্বাচিত হন।
ময়মনসিংহ-১০
ময়মনসিংহ-১০ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৫নং আসন।
ময়মনসিংহ-১০ আসনটি ময়মনসিংহ জেলার গফরগাঁও উপজেলা নিয়ে গঠিত।
ময়মনসিংহ-১১
ময়মনসিংহ-১১ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের ১৫৬নং আসন।
ময়মনসিংহ-১১ আসনটি ময়মনসিংহ জেলার ভালুকা উপজেলা নিয়ে গঠিত।
শেরপুর-৩
শেরপুর-৩ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি শেরপুর জেলায় অবস্থিত জাতীয় সংসদের ১৪৫নং আসন।
শেরপুর-৩ আসনটি শেরপুর জেলার শ্রীবর্দি উপজেলা ও ঝিনাইগাতি উপজেলা নিয়ে গঠিত।
আবু সয়ীদ আইয়ুব
আবু সয়ীদ আইয়ুব (১৯০৬ - ২১ ডিসেম্বর, ১৯৮২) ছিলেন একজন বাংলা সাহিত্য সমালোচক, বিশিষ্ট চিন্তাবিদ, দার্শনিক, সাহিত্যপ্রেমী ও রবীন্দ্রকাব্য এবং সঙ্গীতের রসজ্ঞব্যাখ্যাতা। তিনি বাংলা ভাষায় "আধুনিকতা ও রবীন্দ্রনাথ" গ্রন্থ লিখে ১৯৭০ সালে সাহিত্য অকাদেমি পুরস্কার লাভ করেন।
আবু সয়ীদ আইয়ুবের জন্ম কলকাতায়। তাঁর পিতার নাম আবুল মকারেদ আব্বাস। তাঁর পিতা বড়লাটের করণিক হিসেবে কাজ করতেন। তাঁর অবাঙালি পরিবার তিন পুরুষ ধরে কলকাতায় বাস করেও বাংলা ভাষা ও বাঙালি সাহিত্যের সঙ্গে পরিচিত ছিলেন না। কিশোর আইয়ুব উর্দু পত্রিকা "কাহকুশান"-এ রবীন্দ্রনাথের "গীতাঞ্জলি" পড়ে এমন মুগ্ধ হন যে, ষোল বছর বয়সে বাংলা শেখেন।
আবু সয়ীদ আইয়ুব পদার্থবিজ্ঞান নিয়ে এম.এস.সি পড়েন। এই সময়েই কিছুদিন সি. ভি. রমণের সঙ্গে গবেষণার সুযোগ পান। অসুস্থতার জন্য এম.এস.সি পরীক্ষা দেওয়া হয় নি। পরের বছর দর্শন বিভাগের ছাত্র হন। ১৯৩৩ সনে দর্শনশাস্ত্রে এম.এ পাস করার পর হোয়াইটহেড এর ফিলসফি অব বিউটি-এর গবেষণা করেন।
১৯৩৪ সালের দিকে "পরিচয়" সাহিত্যগোষ্ঠীর সঙ্গে তাঁর পরিচয় ঘটে। তাঁর প্রথম বাংলা প্রবন্ধ "বুদ্ধিবিভ্রাট ও অপরোক্ষানুভূতি" এই পত্রিকায় প্রকাশিত হয়। পরে "কবিতা" ও "চতুরঙ্গ" পত্রিকায় প্রবন্ধ লিখেছেন।
চিলাহাটি-পার্বতীপুর-সান্তাহার-দর্শনা লাইন
চিলাহাটি-পার্বতীপুর-সান্তাহার-দর্শনা লাইন বাংলাদেশের একটি রেলপথ যা চিলাহাটি হইতে সৈয়দপুর, পার্বতীপুর জংশন, সান্তাহার, আব্দুল্লাহপুর, আজিম নগর স্টেশন (লালপুর উপজেলা), ঈশ্বরদী ও হার্ডিঞ্জ ব্রিজ দিয়ে দর্শনা পৌছেছে। এটি বাংলাদেশ রেলওয়ের অধীনে রক্ষানাবেক্ষন ও পরিচালিত হয়।
১৮৭৪ সালে নর্থ বেঙ্গল স্টেট রেলওয়ে নামে ব্রিটিশ সরকার একটি নতুন ২৫০ কিমি দীর্ঘ মিটারগেজ (১,০০০ মিমি) রেললাইন স্থাপনের কাজ শুরু করে। লাইনটি পদ্মার বামতীর ঘেঁষে সারা থেকে চিলাহাটি হয়ে ভারতের শিলিগুড়ি পর্যন্ত বিস্তৃত। তার মধ্যে প্রথম পর্যায়ে ১৮৫ কিলোমিটার কলকাতা থেকে পদ্মাপাড় পর্যন্ত ব্রডগেজ এবং বাকিটা মিটার গেজ। ১৯১২ সালে পদ্মা নদীতে হার্ডিঞ্জ ব্রীজ নির্মাণের প্রথকে হাতে নেয় এবং নর্থ বেঙ্গল স্টেট রেলওয়ে কর্তৃক পদ্মা পাড় থেকে শিলিগুড়ি পর্যন্ত লাইনটিকে মিটারগেজ থেকে ব্রজগেজে পবির্তন করা হয়।
১৯৪৭ সালে ভারত বিভাগে পর, পাকিস্তান ও পরে বাংলাদেশ সরকার রেলওয়ে উন্নয়নের জন্য ব্যাপক প্রকল্প হাতে নেয়। সর্বশেষ ২০১০ সালে চিলাহাটি-ঢাকা রুটের জন্য নীলসাগর এক্সপ্রেস এ লাইনে চালু হয়।
১৯১৫-১৬ সালে সারা-সিরাজগঞ্জ রেলওয়ে কোম্পানি সারা-সিরাজগঞ্জ লাইন নির্মাণ করে।
১৮৯৯-১৯০০ সালে ব্রহ্মপুত্র-সুলতানপুর রেলওয়ে কোম্পানি ৯৪ কিলোমিটার (৫৮ মাইল) দীর্ঘ সান্তাহার থেকে ফুলছড়ি (তিস্তামুখ) মিটারগেজ রেলওয়ে ট্র্যাক নির্মাণ করে। বর্তমানে লাইনটি ফুলছড়ি উপজেলার বালাসি ঘাট পর্যন্ত রয়েছে।
উত্তরবঙ্গ রাষ্ট্রীয় রেলওয়ে ১৮৭৯ সালে কাউনিয়ায় মিটারগেজ লাইন নির্মাণ করে। ইস্টার্ন বেঙ্গল রেলওয়ে কর্তৃক কাউনিয়া থেকে ধরলা পর্যন্ত দুটি ন্যারোগেজ লাইন নির্মাণ হয়। যার ফলে কাউনিয়া-ধরলা স্টেট রেলওয়ে তৈরি হয়। কাউনিয়া-ধরলা রেলওয়ে লাইন পর্বতীতে মিটারগেছে পবির্তন করা হয়।
মিগনন দু প্রিজ
মিগনন দু প্রিজ (জন্ম: ১৩ জুন, ১৯৮৯) প্রিটোরিয়ায় জন্মগ্রহণকারী দক্ষিণ আফ্রিকান প্রমিলা ক্রিকেটার। দক্ষিণ আফ্রিকা ক্রিকেট দলের পক্ষে আন্তর্জাতিক ক্রিকেটে প্রতিনিধিত্ব করছেন তিনি। এছাড়াও বর্তমানে জাতীয় দলকে নেতৃত্ব দিচ্ছেন তিনি। দলে তিনি মূলতঃ ব্যাটসম্যান হিসেবে ভূমিকা রাখছেন। ডানহাতে ব্যাটিংয়ের পাশাপাশি মাঝে-মধ্যে উইকেট-কিপারেরও দায়িত্ব পালন করে থাকেন প্রিজ। ঘরোয়া ক্রিকেটে নর্দার্নস ওম্যানের প্রতিনিধিত্ব করছেন তিনি।
প্রিটোরিয়া বিশ্ববিদ্যালয়ে মার্কেটিং বিষয়ে অধ্যয়ন করেছেন।
সতের বছর বয়সে জানুয়ারি, ২০০৭ সাল থেকে দক্ষিণ আফ্রিকা দলের পক্ষে অভিষেক ঘটে তার। পাশাপাশি ওডিআই ও টুয়েন্টি২০ আন্তর্জাতিকে সবচেয়ে বেশী খেলায় অধিনায়কত্ব করার গৌরবের অধিকারী তিনি। এছাড়াও, টুয়েন্টি২০ ক্রিকেটে দক্ষিণ আফ্রিকার সর্বাধিক ব্যক্তিগত রান সংগ্রহকারীর ভূমিকায় অবতীর্ণ হয়েছেন। একদিনের আন্তর্জাতিকে দ্বিতীয় সর্বোচ্চ রান তার।
২০১১ সাল থেকে আন্তর্জাতিক ক্রিকেটের টেস্ট, ওডিআই ও টুয়েন্টি২০আই - সকল স্তরে দক্ষিণ আফ্রিকা দলের অধিনায়কত্ব করছেন তিনি।
মহিলাদের টুয়েন্টি২০ ক্রিকেট
মহিলাদের টুয়েন্টি২০ ক্রিকেট মহিলাদের ক্রিকেটে টুয়েন্টি২০ খেলায় নব সংযোজনী বিষয়। ২০০৪ সাল থেকে আন্তর্জাতিক ক্রিকেটে মহিলাদের টুয়েন্টি২০ প্রতিযোগিতা অনুষ্ঠিত হচ্ছে। জুন, ২০০৯ সালে আইসিসি প্রথমবারের মতো ইংল্যান্ডে আইসিসি মহিলা বিশ্ব টুয়েন্টি২০ প্রতিযোগিতার প্রচলন ঘটায়। স্বাগতিক ইংল্যান্ড দল ঐ প্রতিযোগিতার শিরোপা লাভ করেছিল।
মহিলাদের টুয়েন্টি২০ খেলার ধরন পুরুষদের ক্রীড়ায় ব্যবহৃত নিয়মাবলী অনুসরণ করা হয়:
ইউটিসি+০৮:৩০
ইউটিসি+০৮:৩০ হল একটি সময় অঞ্চল, যা ইউটিসি সময় থেকে ৮ ঘণ্টা ৩০ মিনিট এগিয়ে।
ইউটিসি+০৮:৩০ গণপ্রজাতন্ত্রী চীনের চ্যাঙ্গপাই সময় অঞ্চলে ব্যবহার করব হত।
ইউটিসি+০৮:৩০ ১৯৫৪ থেকে ১৯৬১ সাল পর্যন্ত দক্ষিণ কোরিয়ার মান সময় ছিল।
২০১৫ সালের ১৫ আগস্ট, উত্তর কোরিয়া কোরিয়া মান সময় বাতিল করে পিয়ংইয়াং সময়কে গ্রহণ করে, যা ইউটিসি+০৮:৩০।
একবিংশ শতাব্দী
২১শ শতাব্দী গ্রেগরীয় পঞ্জিকা অনুসারে ২০০১ থেকে ২১০০ সাল পর্যন্ত সময়কাল। এটি ৩য় সহস্রাব্দের প্রথম শতাব্দী। ১ জানুয়ারি ২০০১ সালে শুরু হয় এবং ৩১ ডিসেম্বর ২১০০ সালে শেষ হবে।
২১শ শতাব্দীর শুরুতে বিশ্বের জনসংখ্যা প্রায় ৬.১ বিলিয়ন ছিল। ২০১৫ সালে তা বৃদ্ধি পেয়ে প্রায় ৭.২৫ বিলিয়নে পৌছেছে। এবং ২০৫০ সালে বিশ্বের জনসংখ্যা প্রায় ৯.৩৭ বিলিয়নে পৌঁছাবে বলে ধারণা করা হচ্ছে।
একবিংশ শতাব্দীতে কিছু দেশ জাতিসংঘের তত্বাবধানে স্বাধীনতা অর্জন করে-জাতিসংঘের সদস্য রাষ্ট্রের সমর্থনে কিছু অঞ্চল নিজেদের স্বাধীনতা ঘোষণা করে-